****

**ΕΛΛΗΝΙΚΗ ΔΗΜΟΚΡΑΤΙΑ** Αρκαλοχώρι 29-10-2024

**ΝΟΜΟΣ ΗΡΑΚΛΕΙΟΥ** Αρ. πρωτ. οικ.25852

**ΔΗΜΟΣ ΜΙΝΩΑ ΠΕΔΙΑΔΑΣ**

ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ &

ΔΙΟΙΚΗΤΙΚΗΣ ΜΕΡΙΜΝΑΣ

**ΠΡΑΚΤΙΚΟ ΕΠΙΤΡΟΠΗΣ**

**ΘΕΜΑ: «Έκδοση πινάκων κατάταξης & πινάκων διοριστέων της ανακοίνωσης ΣΟΧ 4/2024 για την πλήρωση εννέα (9) θέσεων ΠΕ/ΤΕ/ΔΕ/ΥΕ διαφόρων ειδικοτήτων με σύμβαση ΙΔΟΧ στους Δημοτικούς Παιδικούς και Βρεφονηπιακούς Σταθμούς & στο ΚΔΑΠ του Δήμου Μινώα Πεδιάδας»**

Στο Αρκαλοχώρι και στο Δημοτικό Κατάστημα, σήμερα 29 **Οκτωβρίου** 2024 ημέρα Τρίτη και ώρα 08:00 π.μ. στο γραφείο της υπηρεσίας μας (Τμήμα Ανθρώπινου δυναμικού και Διοικητικής Μέριμνας, Νέο Δημoτικό κατάστημα Αρκαλοχωρίου, Ελ. Βενιζέλου 215 1ος όροφος), συνήλθε η Τριμελής Επιτροπή η οποία ορίστηκε με την υπ΄ αριθμ. 2669/21-10-2024 Απόφαση του Δημάρχου Μινώα Πεδιάδας, προκειμένου να αξιολογήσει τις αιτήσεις που υποβλήθηκαν στα πλαίσια της Ανακοίνωσης ΣΟΧ4/2024, για την κάλυψη εννέα (9) θέσεων διαφόρων ειδικοτήτων, με σύμβαση ΙΔΟΧ έως ένα(1) έτος και με δυνατότητα ανανέωσης μέχρι τη λήξη του προγράμματος, στους Δημοτικούς Παιδικούς και Βρεφονηπιακούς Σταθμούς & το ΚΔΑΠ του Δήμου Μινώα Πεδιάδας.

Στη συνεδρίαση της Επιτροπής ήταν παρόντες:

1. Δραμουντάνη Όλγα Αντιδήμαρχος Πρόεδρος της Επιτροπής
2. Μερκουλίδου Μαρία Προϊσταμένη Δ/νσης Διοικητικών Υπηρεσιών μέλος
3. Καλουδάκη Ζαμπία υπάλληλος του Τμήματος Ανθρώπινου Δυναμικού & Διοικητικής Μέριμνας μέλος

Η Επιτροπή Αξιολόγησης των αιτήσεων λαμβάνοντας υπόψη:

* Την με αριθμ. πρωτ. 20992/05-09-2024 ανακοίνωση ΣΟΧ 4/2024 του Δήμου Μινώα Πεδιάδας (ΑΔΑ:Ψ43ΕΩΚ6-ΨΔΡ)
* Το παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ) με σήμανση έκδοσης «10-06-2021».
* Το Ειδικό Παράρτημα (Α1) Απόδειξης Χειρισμού Η/Υ με σήμανση έκδοσης «3-1-2024»
* Τις διατάξεις του Ν.4765/2021 «Εκσυγχρονισμός του συστήματος προσλήψεων στο Δημόσιο τομέα και ενίσχυση του Ανώτατου Συμβουλίου Επιλογής Προσωπικού (Α.Σ.Ε.Π.) και λοιπές διατάξεις (ΦΕΚ 6/τ.Α΄/15-1-2021), όπως ισχύει, σε συνδυασμό με τις διατάξεις του άρθρου 74 του Ν.4430/2016.
* Το γεγονός ότι η ημερομηνία λήξης υποβολής των αιτήσεων ήταν η **14/10/2024.**
* Τις αιτήσεις των υποψηφίων με τα συνημμένα δικαιολογητικά, **οι οποίες υποβλήθηκαν όλες εμπρόθεσμα,**

προχώρησε στην αξιολόγηση των αιτήσεων των υποψηφίων, αφού ελήφθησαν υπόψη και όσα δηλώθηκαν στη σχετική αίτηση κάθε υποψηφίου καθώς και τα συνημμένα δικαιολογητικά, σε συνδυασμό με τα κριτήρια επιλογής (χρόνος ανεργίας, ανήλικα ή ενήλικα προστατευόμενα τέκνα, άγαμος, διαζευγμένος ή εν χηρεία γονέας, αναπηρία υποψηφίου, εμπειρία), για την κατάταξη των υποψηφίων.

Κατόπιν των ανωτέρω η επιτροπή καταρτίζει πίνακες κατάταξης, πίνακες διοριστέων και απορριπτέων για τις ειδικότητες ΠΕ/ΤΕ/ΔΕ/ΥΕ, οι οποίοι περιλαμβάνουν όλους του υποψήφιους με σειρά μοριοδότησης και αποτελούν αναπόσπαστο μέρος του παρόντος πρακτικού, αναλυτικά ως εξής:

* **Ονομαστική κατάσταση Αιτούντων Υποψηφίων**
* **Πίνακα Κατάταξης & βαθμολογίας Υποψηφίων**
* **Πίνακα προσληφθέντων και**
* **Πίνακα απορριπτέων**

Στον πίνακα κατάταξης & βαθμολογίας υποψηφίων κατηγορίας ΥΕ με κωδικό θέσης 105, Ειδικότητα ΥΕ προσωπικό καθαριότητας εσωτερικών χώρων, παρατηρούμε ότι για την δεύτερη θέση **ισοβαθμούν** τρεις (3) υποψήφιοι με συνολική βαθμολογία 1628 μονάδες.

 Στην σελίδα 29 παρ. 3 της ανακοίνωσης υπ’αριθμ. ΣΟΧ4/2024 (ΑΔΑ:Ψ43ΕΩΚ6-ΨΔΡ) αναφέρεται ότι: *«Στην περίπτωση* ***ισοβαθμίας*** *υποψηφίων στη συνολική βαθμολογία προηγείται αυτός που έχει τις περισσότερες μονάδες στο πρώτο βαθμολογούμενο κριτήριο (χρόνος ανεργίας) και , αν αυτές συμπίπτουν, αυτός που έχει τις περισσότερες μονάδες στο δεύτερο κριτήριο (πολύτεκνος γονέας και τέκνο πολύτεκνης οικογένειας) και ούτω καθεξής. Αν οι υποψήφιοι και πάλι ισοβαθμούν, προηγείται ο μεγαλύτερος στην ηλικία με βάση την ημερομηνία γέννησής του, ενώ, αν εξαντληθούν όλα τα παραπάνω κριτήρια, η μεταξύ τους σειρά καθορίζεται με δημόσια κλήρωση*».

Οι υποψήφιοι που ισοβαθμούν είναι:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Α/Α** | **ΕΠΩΝΥΜΟ** | **ΟΝΟΜΑ** | **ΠΑΤΡΩΝΥΜΟ** | **ΗΜΕΡΟΜΗΝΙΑ ΓΕΝΝΗΣΗΣ** | **ΜΟΝΑΔΕΣ 1α (Χρόνος συνεχόμενης ανεργίας)** | **ΜΟΝΑΔΕΣ 1β, 2,3,4,5,7,8** | **ΜΟΝΑΔΕΣ 6 (Εμπειρία σε μήνες, μέχρι 84 μήνες)** | **ΣΥΝΟΛΟ μονάδων** |
| 1 | Σ\*\*\*\*\*\*\* | Σ\*\*\*\*\*\*\* | Σ\*\*\*\*\*\*\* | 25/03/1965 | 1040 | 0 | 588 | 1628 |
| 2 | Γ\*\*\*\*\*\*\*  | Κ\*\*\*\*\*\*\* | Ν\*\*\*\*\*\*\* | 04/01/1967 | 1040 | 0 | 588 | 1628 |
| 3 | Μ\*\*\*\*\*\*\* | Α\*\*\*\*\*\*\* | Z\*\*\*\*\*\*\* | 02/02/1966 | 1040 | 0 | 588 | 1628 |

Επειδή σε όλα τα βαθμολογούμενα κριτήρια οι υποψήφιοι ισοβαθμούν, θα πρέπει να ληφθεί υπόψη η ημερομηνία γέννησής τους.

Επομένως η σειρά κατάταξης για τις τρεις (3) ισοβαθμήσασες βάσει ημερομηνίας γέννησης είναι:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Α/Α** | **ΕΠΩΝΥΜΟ** | **ΟΝΟΜΑ** | **ΠΑΤΡΩΝΥΜΟ** | **ΗΜΕΡΟΜΗΝΙΑ ΓΕΝΝΗΣΗΣ** | **ΜΟΝΑΔΕΣ 1α (Χρόνος συνεχόμενης ανεργίας)** | **ΜΟΝΑΔΕΣ 1β, 2,3,4,5,** | **ΜΟΝΑΔΕΣ 6 (Εμπειρία σε μήνες, μέχρι 84 μήνες)** | **ΣΥΝΟΛΟ μονάδων** |
| 1 | Σ\*\*\*\*\*\*\* | Σ\*\*\*\*\*\*\* | Σ\*\*\*\*\*\*\* | 25/03/1965 | 1040 | 0 | 588 | 1628 |
| 2 | Μ\*\*\*\*\*\*\* | Α\*\*\*\*\*\*\* | Ζ\*\*\*\*\*\*\* | 02/02/1966 | 1040 | 0 | 588 | 1628 |
| 3 | Γ\*\*\*\*\*\*\* | Κ\*\*\*\*\*\*\* | Ν\*\*\*\*\*\*\* | 04/01/1967 | 1040 | 0 | 588 | 1628 |

 Μετά την ανάρτηση των πινάκων κατάταξης των υποψηφίων από την υπηρεσία μας, επιτρέπεται η άσκηση **ένστασης** από τους ενδιαφερόμενους, μέσα σε αποκλειστική **προθεσμία δέκα (10) ημερών (υπολογιζόμενες ημερολογιακά),** η οποία αρχίζει από την επόμενη ημέρα της ανάρτησής τους στον διαδικτυακό τόπο του Δήμου. Η ένσταση υποβάλλεται αποκλειστικά με ηλεκτρονικό τρόπο στο ΑΣΕΠ στη διεύθυνση ηλεκτρονικού ταχυδρομείου (prosl.enstasi@asep.gr) και για να εξεταστεί, πρέπει να συνοδεύεται από αποδεικτικό καταβολής παραβόλου είκοσι ευρώ (20 €).

 H υπηρεσία μας πρόκειται να προχωρήσει στην πρόσληψη του παραπάνω προσωπικού, αμέσως μετά την ανάρτηση των πινάκων, με σύμβαση εργασίας ιδιωτικού δικαίου ορισμένου χρόνου, ενώ τυχόν αναμόρφωση των πινάκων βάσει αυτεπάγγελτου ή κατ’ ένσταση ελέγχου του ΑΣΕΠ που συνεπάγεται ανακατάταξη των υποψηφίων, εκτελείται υποχρεωτικά από την υπηρεσία μας, ενώ απολύονται οι υποψήφιοι που δεν δικαιούνται πρόσληψης βάσει της νέας κατάταξης. **Οι νέοι υποψήφιοι απασχολούνται για το υπολειπόμενο κατά περίπτωση, χρονικό διάστημα και μέχρι συμπληρώσεως της εγκεκριμένης διάρκειας της σύμβασης εργασίας ορισμένου χρόνου.**

Αφού συντάχθηκε το παρόν Πρακτικό, αναγνώστηκε και υπογράφηκε ως εξής:

***Η ΕΠΙΤΡΟΠΗ***

1. Δραμουντάνη Όλγα
2. Μερκουλίδου Μαρία
3. Καλουδάκη Ζαμπία